jkorsvik/nowiki_second_scrape_merged huggingface dataset:
Casey Robinson

Casey Robinson (født Kenneth Casey Robinson 17. oktober 1903, død 6. desember 1979) var en amerikansk filmprodusent og regissør av for det meste B-filmer, og manuskriptansvarlig for noen av Bette Davis' mest ærede filmer. Filmkritikeren Richard Corliss beskrev han en gang som «Mesteren over kunsten – eller dyktigheten – av tilpasning».


== Biografi ==
Kenneth Casey Robinson ble født 17. oktober 1903 i Logan i Utah, og var sønn av en musikk- og dramainstruktør hos Brigham Young University. Han tok eksamen ved Cornell University i en alder av 19 og lærte såvidt engelsk før han begynte med journalistikk. Han begynte sin Hollywood-karriere i 1927 hvor han skrev titlene for stumfilmer. Han tok eksamen for å regissere tidlig på 1930-tallet, men etter seks filmer forlot han feltet for å konsentrere seg på skriving. Hans arbeid for David er It's Love I'm After, Seier i mørket, The Old Maid, All This, and Heaven Too, Under nye stjerner og The Corn is Green.
Robinsons produksjoner er Days of Glory, Under My Skin og Two Flags West. Han skrev alle selv. 
I 1935 var Robinson kandidat for det man på den tiden kalte Oscar for beste skriving, manuskript for sitt arbeid med Captain Blood.
Etter å ha brukt brorparten av 1930-tallet og tidlige 1940-tallet med å slite for Warner Bros. så flyttet Robinson til MGM midt på 40-tallet, og så til 20th Century Fox på 1950-tallet. Han pensjonerte seg i 1962 og emigrerte til Sydney i Australia, hvor han skrev og produserte sitt siste prosjekt, Scobie Malone, i 1975. Han døde i Sydney.
Robinsons tredje kone var den ledende ballerinadanseren Tamara Toumanova.


== Videre skrivekredditering ==
Tovarich (1937)
Four's a Crowd (1938)
One Foot in Heaven (1941)
Kings Row (1942)
This Is the Army (1943)
Passage to Marseille (1944)
Father was a Fullback (1949)
Sneen på Kilimanjaro (1952)
Egypteren Sinuhe (1954)
While the City Sleeps (1956)


== Referanser ==


== Eksterne lenker ==
(en) Casey Robinson på Internet Movie Database 
(sv) Casey Robinson i Svensk Filmdatabas 
(da) Casey Robinson på Filmdatabasen 
(fr) Casey Robinson på Allociné 
(en) Casey Robinson på AllMovie 
(en) Casey Robinson hos The Movie Database
Hellview Vinyl

Hellview er en vinyl av det amerikanske rockebandet CKY. Den ble utgitt på 7" vinyl i 2003 på plateselskapet Island Records.
Hellview ble opprinnelig utgitt i et opplag på 2 200 eksemplarer. A-sida inneholder CKY-sangen 96 Quite Bitter Beings fra debutalbumet Volume 1. B-sida inneholder CKY-sangen Escape From Hellview fra CKYs andre studioalbum Infiltrate•Destroy•Rebuild.


== Sporliste ==
A-side:
«96 Quite Bitter Beings» (1999)
B-side:
«Escape From Hellview» (2002)
Finstadjordet

Finstadjordet er et tettbebygd sted i Lørenskog kommune, beliggende lengst øst i kommunen mot Østmarka. Grenser mot stedene: Løkenåsen, Skårer, Sørli, Hammer og Losby. Finstadjordet er inndelt i områdene Finstad, Løken og Nesåsen. Bebyggelsen er blandet og består av rekkehus, blokker, terrasseblokker og eneboliger. I utkanten av tettstedet er det også noen gårdsbruk.
Kjente personer fra Finstadjordet: John Carew, Elisabeth Carew
Maccabi Tel Aviv FC

Maccabi Tel Aviv FC er et Israelsk fotballklubb, grunnlagt i 1906 og er en del av Maccabi Tel Aviv sports club. Maccabi Tel Aviv er en av de eldste klubbene i israelsk fotball.
Det er en av de mestvinnende fotballklubbene i israelsk fotballhistorie med 21 mesterskap, 23 nasjonale cuper, to asiamesterskapscuper og fire totocup. Maccabi har vunnet mesterskapet og cupen samme sesong (referert til som å vinne «the double») syv ganger.
Maccabi Tel Aviv er det eneste laget i Israel som aldri har spilt i en lavere divisjon, da de alltid har spilt i øverste divisjon.
Maccabi Tel Aviv er ett av de to israelske lag som har spilt i gruppespillet til Mesterligaen.


== Eksterne lenker ==
(he) Offisielt nettsted 
(en) Maccabi Tel Aviv F.C. – kategori av bilder, video eller lyd på Commons
Ny israelsk shekel

Ny israelsk shekel (hebraisk:שקל חדש shekel chadash, forkortet: NIS; symbol: ₪; ISO 4217 ILS; også stavet sheqel; flertall: shqalim eller shkalim - שקלים) er valutaen i Israel. Den erstattet den gamle shekelen i 1985 med en sats på 1 000 shekel = én ny shekel. ISO 4217-koden er ILS. Den nye shekelen er delt inn i 100 agorot (אגורות) (entall agora, hebraisk: אגורה)
På hebraisk blir den nye shekelen oftest forkortet til ש"ח (uttalt shach). Symbolet for den nye shekelen, ₪, er en kombinasjon av de første hebraiske bokstavene i ordet sheqel (ש) og chadash (ח). Dette symbolet viste seg å være upopulært, og tobokstaversforkortelsen er langt mer vanlig i reklamer og på prislapper.
Israel har ikke noen egen myntverk eller seddeltrykkeri, kontantene må derfor produseres i utlandet, for tiden i Sør-Korea.


== Referanser ==
Rally Sverige 2007

Rally Sverige 2007 som var det 56. i rekken ble arrangert mellom den 9. og 11. februar i 2007. 
Det ble vunnet av Marcus Grönholm med Sebastien Loeb på 2.-plass. Norske Henning Solberg kom på 4.-plass. Det var 58 lag som stilte til start, 46 lag fullførte rallyet.


== Resultater ==
Ma’ale Adumim

Ma'ale Adumim (hebraisk:מעלה אדומים – «rød oppstigning») er en israelsk bosetning og by lokalisert øst for Jerusalem på Vestbredden ved enden av Judea-ørkenen. Den er lokalisert innenfor grensene Gush Etzion regionale råd, men har hatt sin egen borgermester og selvstendige styre fra rådets rettsvesen siden de oppnådde bystatus i 1991.


== Referanser ==


== Eksterne lenker ==
Offisielt nettsted 
(en) Ma'ale Adumim – kategori av bilder, video eller lyd på Commons
Akilles Tatios

Akilles Tatios (gresk Ἀχιλλεὺς Τάτιος, latin Achilles Tatius) fra Alexandria var en gresk forfatter som levde i romersk tid, antagelig på 100-tallet e.Kr.


== Liv ==
Flere kilder er samstemte om at Akilles Tatios bodde i Alexandria: Eustathios fra Thessalonike i kommentarene til Homers Odysseen 14.350, Fotios I av Konstantinopel i Bibliotheca (cod. 87), Suda og manuskripttradisjonen. En bevart papyrus og lingvistiske spor tyder på at Akilles virket tidlig på 100-tallet. Det er vanlig å anta at han skrev tidligere enn den greske forfatteren Longos fra Lesbos. En påstand i Suda om at han konverterte til kristendommen og ble biskop er neppe korrekt.


== Verk ==
Det eneste bevarte verket etter Tatios er kjærlighetsromanen Levkippe og Kleitofons eventyr (gresk τα κατα Λευκιππην και Kλειτoφωντα, Ta kata Leukippen kai Kleitophonta). Som i greske romaner ellers blir de elskende skilt ad, før de etter flere eventyr og farligheter endelig kan forenes. Verket er skrevet i en enkel, mildt parodisk stil, og hører til de mer litterært verdifulle av sin type. Romanen utviser flere likheter med Longos' roman Dafnis og Chloë, som også tilhører hyrdediktningen. Levkippe og Kleitofon er bevart i 23 håndskrifter, hvorav tolv med fullstendig tekst. Den tidligste er en papyrus fra 100-tallet. 
Suda tilskriver Akilles Tatios forfatterskapet til et verk om kulelegemet (gresk περι σφαιρας), et fragment det hevdes er 
en introduksjon til Phänomena (faino/mena = Framtoningene) av poeten Aratos, og som fortsatt kan finnes  (på gresk Eἰσαγωγὴ εἰς τὰ Ἀράτoυ φαινόμενα). Men forfatteren kan være en Akilles Tatios som levde på 200-tallet. Julius Firmicus Maternus, nevner dette skriftet, og skriver rundt 336 om en prudentissimus Achilles i Matheseos libri (Math. iv. 10). Fragmentet ble første gang publisert i 1567, deretter i  Uranologion  (Uranometri = himmelkart) av den lærde jesuitten Dionysius Petavius, med en oversetting til latin i 1630. Den samme kilden nevner også et verk av Akilles Tatios om etymologi, og ytterligere et med tittelen Ulike fortellinger.


== Litteratur ==
«Achilleus Statios» i Suda
«Achilles Tatius» i Encyclopædia Britannica (1911)
Del Corno, Dario: Letteratura greca (1988)
Photios: Bibliotheca, J.H. Freese (oversetter) (1920)
Smith, William: Dictionary of Greek and Roman Biography and Mythology, «Achilles Tatius», Boston, (1867)
Leukippe og Kleitophon, komplett tekst på gresk og fransk


== Referanser ==
100%NL

100%NL, eller Honderd procent NL, er en kommersiell, riksdekkende, nederlandsk radiokanal som startet sine sendinger natten mellom 7. juli og 8. juli 2006. Kanalen er eid av finske Mediasales Oy. De har slagordet De lekkerste muziek van eigen bodem (Den beste musikken fra egen jord) og sender mye nederlandsk musikk. Musikksjangeren er hovedsakelig urban, men de sender også andre sjangre slik som pop, rock og dance.


== Eksterne lenker ==
http://www.100p.nl (Hjemmeside)
http://gallery.live.com/liveItemDetail.aspx?li=0fd6b332-6739-44c0-ab10-58478e805424&bt= (Nederlandske FM-kanaler til Windows Vistas sidepanel, blant annet 100%NL)
Steffen Lilleng

Steffen Lilleng (født 18. juli 1986) er en norsk fotballspiller som startet i Moss FK. Lilleng gikk til Fotballklubben Sparta Sarpsborg foran 2007-sesongen. Halve 2007 var han på utlån til FK Arendal. Lilleng returnerte til Sarpsborg i 2008, men fikk ikke forlenget kontrakt. Lilleng trente med Moss FK første halvdel av 2008-sesongen og spilte en del kamper for Moss 2. Nåværende klubb er Fotballklubben Kurér i 5. divisjon.


== Eksterne lenker ==
(en) Steffen Lilleng – Transfermarkt
Mikhajlovsk (Sverdlovsk oblast)

Mikhajlovsk (russisk: Миха́йловск) er en by i Sverdlovsk oblast i Russland. Byen ligger ved elva Serga, like før den munner ut i Ufa 100 km sørvest for Jekaterinburg. Innbyggertall: 10 538 (folketelling 2002), 12 943 (folketelling 1989).
Byen ble grunnlagt i 1805 som Mikhajlovskij Zavod (russisk: Миха́йловский Заво́д). Bystatus ble innvilget i 1961, og byen fikk samtidig nytt navn, Mikhajlovsk.


== Referanser ==
Ladislav Smatana

Ladislav Smatana (født 5. mars 1981) er en slovakisk fotballspiller.
Han kom til Sarpsborg 08 fra FC Slovaka og signerte 8. februar 2008 en kontrakt med Sarpsborg som varte ut 2009-sesongen. 28. august 2009 gikk Smatana gratis til 2. divisjonsklubben Manglerud Star.


== Referanser ==


== Eksterne lenker ==
(en) Ladislav Smatana – Transfermarkt
Degtjarsk

Degtjarsk (russisk: Дегтя́рск) er en by i Sverdlovsk oblast i Russland. Byen ligger ved elva Vjazovka (en høyre sideelv til Tsjusovaja), rundt 65 km vest for Jekaterinburg.  Innbyggertall: 15 869 (folketelling 2002), 18 394 (folketelling 1989).
Byen ble grunnlagt på 1700-tallet, og fikk bystatus i 1954.


== Referanser ==


== Eksterne lenker ==
Offisielt nettsted 
(en) Degtyarsk – kategori av bilder, video eller lyd på Commons
Langvannet (Lørenskog)

Langvannet (også skrevet Langtjernet) er en liten innsjø i Lørenskog kommune i Akershus i Viken. Vannet ligger like nord for motorveien mellom Oslo og Lillestrøm, og 500 meter sørvest for Hanaborg holdeplass, og er rundt 1,3 km langt og fra 30 til 180 meter bredt. Det ligger 154 meter over havet, og har avløp via Fjellhammarelva (Sagelva) til Øyeren. Det største tilløpet er Ellingsrudelva, som er grenseelv mellom Oslo og Lørenskog kommune.
Innsjøen ligger midt i et tettbygd område og er derfor utsatt for forurensing, blant annet fra industriområdet Visperud vis-à-vis Karihaugen. Utslipp av vaskevann fra et bilvaskefirma har sannsynligvis bidratt til algeoppblomstring i sjøen  Forurensingen er dog ikke verre enn at det fremdeles kan bades i Langvannet, og det er opparbeidede badeplasser i begge ender av vannet.
Ved bredden av vannet i kanten av friområdet i sør, står den fredete «Svenskefurua». Furua ses på bildet i skogkanten oppe til venstre.


== Referanser ==


== Eksterne lenker ==
(en) Langvannet, Lørenskog – kategori av bilder, video eller lyd på Commons
Samisk Nærings- og Utredningssenter

Samisk Nærings- og Utredningssenter (SEG) (nordsamisk: Sámi Ealáhus- ja Guorahallanguovddáš) er en bedrift med hovedvisjon om å styrke næringsutvikling og samfunnsliv først og fremst i de samiske kjerneområdene. SEG er lokalisert i Tana kommune i Finnmark fylke, og omfatter også Tana Samiske Språksenter. 

Daglig leder er Håvald Hansen (2008)


== Tana samiske språksenter ==
Språksenteret ble etablert i 2002 som en selvstendig enhet organisert under SEG. Det er et av åtte samiske språksentre i Norge.


== Utvalgte prosjekter ==
Naturen som språklærer
Utvikling av samiske juridisk terminologi


== Eiere ==
Tana kommune, Norge (hovedaksjonær)
Utsjok kommune, Finland
Enare kommune, Finland
Sodankylä kommune, Finland
Davvi Girji OS, Karasjok, Norge


== Referanser ==


== Eksterne lenker ==
Hjemmeside
Davvi Girji

Davvi Girji er et samisk forlag og mediabedrift lokalisert i Karasjok i Finnmark, stiftet i 1990. Forlaget har en bred språkvariasjon, med utgivelser på nordsamisk, sørsamisk, kildinsamisk, lulesamisk, norsk,  svensk, tysk, finsk og engelsk.
Davva Girji er det største samiske forlaget, og har spesialisert seg på skjønnlitteratur og lærebøker. Davvi Girji publiserer de store samisk-norske ordbøkene, og står bak teksting av samiske nyheter i NRK. Davvi Girji har også engasjert seg i arbeidet med samiske dataløsninger.


== Utvalgte utgivelser ==
2007 Fortellinger om samisk samtidskunst (ISBN 978-82-7374-624-5)


== Fotnoter ==


== Eksterne lenker ==
Nettbutikk og hjemmeside
Liste over utgivelser
Sodankylä

Sodankylä (nordsamisk: Soađegilli; enaresamisk: Suáđigil; skoltesamisk: Suäʹđjel) er en kommune i landskapet Lappland i Finland. I Sodankylä bor det rundt 8 800  mennesker, flatearealet er 12 415 km².
Den nordlige del av Sodankylä hører til samenes bosetningsområde. Nordsamisk er offisielt språk ved siden av finsk i dette området. Antall samisktalende i Sodankylä var i 2009 bare 116 personer.
Selv om både det finske Sodankylä og også det nordsamiske Soađegilli kan oversettes til «Krigslandsbygden», så er navnets etymologi mest sannsynlig knyttet til et etternavn, og ikke ordet «krig».


== Eksterne lenker ==
(fi) Offisielt nettsted 
(en) Sodankylä – kategori av bilder, video eller lyd på Commons
There Will Be Blood

There Will Be Blood er en amerikansk spillefilm fra 2007 regissert av Paul Thomas Anderson med Daniel Day-Lewis i hovedrollen. Filmen fikk to Oscar-priser i 2008, for beste mannlige hovedrolle til Day-Lewis og beste foto.


== Handling ==
There Will Be Blood forteller historien om familie, skjebne, makt og olje, og har sin handling under oljeboomen i California på starten av 1900-tallet. Daniel Plainview, spilt av Daniel Day-Lewis, er den hovedpersonen som går fra å være en røff gruvearbeider og aleneforsørger for sin sønn til å bli en svært hovmodig oljebaron. Når "Plainview" får et tips om at en liten by på vestkysten skal ha underjordisk hav av olje, pakker han sammen, tar med seg sønnen H.W. (Dillon Freasier) og prøver lykken. I byen fins en kirke under ledelse av den karismatiske predikanten Eli Sunday (Paul Dano), og det blir snart klart at Eli Sunday blir Plainviews største motstander i letingen etter olje og rikdom.


== Skuespillere ==
Daniel Day-Lewis som Daniel Plainview
Paul Dano som Paul Sunday / Eli Sunday
Dillon Freasier som H.W. Plainview
Ciarán Hinds som Fletcher Hamilton
Kevin J. O'Connor som Henry Brands
David Willis som Abel Sunday


== Priser og nominasjoner ==
Listen under er ikke komplett, se Internet Movie Database – There Will Be Blood: Awards


=== Oscar ===
2008 – Vinner – Daniel Day-Lewis: Beste mannlige hovedrolle
2008 – Vinner – Robert Elswit : Beste foto
2008 – Nominert – JoAnne Sellar/Paul Thomas Anderson/Daniel Lupi: Beste filmI tillegg til fem andre Oscar-nominasjoner


=== Golden Globe ===
2008 – Vinner – Daniel Day-Lewis: Best Performance by an Actor in a Motion Picture – Drama
2008 – Nominert – Best Motion Picture – Drama


=== Andre priser ===
BAFTA Awards

2008 – Vinner – Daniel Day-Lewis: Beste mannlige hovedrolleI tillegg til åtte andre BAFTA-nominasjoner


== Eksterne lenker ==
 Wikiquote: There Will Be Blood – sitater

(en) Offisielt nettsted 
(en) There Will Be Blood – kategori av bilder, video eller lyd på Commons 
(en) There Will Be Blood på Internet Movie Database 
(no) There Will Be Blood hos Filmfront 
(sv) There Will Be Blood i Svensk Filmdatabas 
(da) There Will Be Blood i Danmark Nationale Filminstitut 
(fr) There Will Be Blood på Allociné 
(nl) There Will Be Blood på MovieMeter 
(en) There Will Be Blood på AllMovie 
(en) There Will Be Blood på Turner Classic Movies 
(en) There Will Be Blood på Rotten Tomatoes 
(en) There Will Be Blood på Metacritic
Groß Kreutz

Groß Kreutz er en kommune i landkretsen Potsdam-Mittelmark i delstaten Brandenburg i Tyskland. Stedet ligger omtrent 20 km vest for Potsdam, halvveis til Brandenburg an der Havel, langs Bundesstrasse B1. Kommunen hadde i 2017 et innbyggertall på 8275.


== Tilknytning til Norge ==

I Norge er stedet mest kjent for at høyesterettsadvokat Johan Bernhard Hjort og rektor ved Universitetet i Oslo Didrik Arup Seip med familier ble internert her under andre verdenskrig. Stedet de fikk til rådighet tilhørte Hjorts fetter Bodo von Marwitz som overlot dette til familien i 1942 da den ble sivilinternert i Tyskland. Etter et kort opphold for Hjort på Grini, ble han sendt til fengsel i Berlin. Hjorts tyske slektninger forsøkte å overtale Himmler til å løslate Hjort. Himmler gikk med på et kompromiss at Hjort kunne bo på fetterens gods i landsbyen, mot at hele familien kom fra Norge og satt i en slags husarrest i Groß Kreutz. På den måten kom Heger til Tyskland i 1942.Didrik Arup Seip flyttet etter å ha vært fange i Sachsenhausen med sin kone ut til Gross Kreutz i 1943. Stud. med. Bjørn Heger, også han tidligere fange i Sachsenhausen, sluttet seg senere til.
Plassert mot sin vilje midt i fiendens rike, men med en viss bevegelsesfrihet, lyktes det miljøet i Gross Kreutz å bygge opp et kartotek over nordmenn som satt i tyske tukthus og konsentrasjonsleire.
Sentralt i arbeidet sto Wanda Hjort, men Gross Kreutz-gruppen fikk også hjelp i arbeidet fra sjømannsprestene i Hamburg, den svenske legasjonen og det internasjonale Røde Kors i Berlin og fra Peter Anker ved Røde Kors i Genève. Dokumentasjonen som ble samlet, var av avgjørende betydning da de norske og danske fangene skulle finnes og transporteres ut av leirene før Tysklands sammenbrudd våren 1945.


== Se også ==
De hvite bussene


== Referanser ==


== Litteratur ==
Heger, Wanda og Hjelnes, Guri: Hver fredag foran porten Gyldendal Norsk Forlag 2005, ISBN 978-82-05-34093-0


== Eksterne lenker ==
(de) Offisielt nettsted 
(en) Groß Kreutz (Havel) – kategori av bilder, video eller lyd på Commons
IL-O-Van

IL-O-Van Aluminiumvarefabrikk A/S startet produksjon av aluminium kjøkkentøy i Moss i 1922. De tok over lokalene etter et eldre firma Saturn A/S (1911–1920) som produserte produkter i støpt aluminium.
IL-O-Van aluminiumvarefabrikk A/S ble startet av den østerrikske innvandreren Ernst Emmeric Josef Poleszynski (1868–1929), gift med Dagmar Margrete Andersen (1879–1961). Han hadde startet produksjonen av aluminium kjøkkentøy i Kristiania Kunst & Metalstøperi A/S i Oslo i 1912, men flyttet denne til Moss i 1922. Hans sønn Gotfred Ernø (1902–92) overtok fabrikken i 1925.
Fabrikken ble drevet på vegne av arvingene av Gotfred Ernø og Josef Poleszynski (1899–1991) inntil Nordisk Aluminiumindustri A/S i Holmestrand kjøpte fabrikken i 1968. Nordisk Aluminiumindustri A/S var en del av ÅSV konsernet (Årdal og Sunndal Verk). De fortsatte produksjonen ved fabrikken og flyttet sin egen produksjon av kjøkkentøy til Moss. 
I 1971 flyttet IL-O-Van A/S til en helt ny fabrikk i Rygge der man også startet produksjon av produkter belagt med Teflon og emalje. Man kjøpte Polaris Fabrikker A/S i Sandnes i 1974 og fabrikken endret navn til Høyang-Polaris A/S året etter. Da ÅSV ble fusjonert med Norsk Hydro i 1986, ble fabrikken en del av Hydro Aluminium A/S frem til 1989. Da ble fabrikken solgt til det finske konsernet Hackman. Hackman drev fabrikken videre, men skiftet navn flere ganger: Hackman Designor a.s, Designor A.s og Iittala as. Man beholdt Høyang-Polaris som varemerke.
I 2000 besluttet man å legge ned produksjonen ved fabrikken i Sandnes, og i 2007 ble fabrikken i Rygge lagt ned. De siste norskproduserte kasseroller og stekepanner forlot produksjonslinjen den 17. desember 2007.
I 2007 kjøpte Fiskars opp Iittala as og Høyang-Polaris sitt varemerke, Fiskars holder til i Nydalen i Oslo.


== Formgivere (utvalg) ==
En av designerne som formga produkter for Il-O-Van var Thorbjørn Rygh. Han utformet – alene eller sammen med fabrikkens egen produktutvikler – aluminiumskjelen som fabrikken kalte henholdsvis Modell 251 og Modell 951 (den ble produsert i litt ulike varianter) og som i produktkataloger ble betegnet Skjenkekjele, men som på folkemunne ble kalt Vørterkaka. Kjelen ble raskt en salgssuksess, og frem til produksjonen ble innstilt i 1976 solgte Il-O-Van hele 800 000 slike kjeler.Ettersom skjenkekjelen hadde slått så godt an satte Il-O-Van tidlig på 1960-tallet i produksjon et matchende sukker- og fløtesett utformet av Thorbjørn Rygh. Dette settet fikk produktnummer 862.


== Referanser ==
Liste over ordførere i Lom

Liste over ordførere i Lom kommune i Innlandet


== Kilder ==
Kommunenes Sentralforbund (KS)
Anders Larmerud

Anders Larmerud (født 2. august 1948) er en norsk lokalpolitiker som fra 2007 til 2011 var ordfører i Lunner kommune i Oppland. Han representerer Høyre.Larmerud er rørleggermester, og var daglig leder i Norske Rørleggerbedrifters Landsforening avd. Oslo og Akershus før han ble heltidspolitiker.


== Referanser ==
Liste over ordførere i Lunner

Liste over ordførere i Lunner kommune i Viken fra 1920. Kommunen tilhørte Oppland frem til til 2020.


== Kilder ==
Kommunenes Sentralforbund (KS)
Hadelands Historie 1900-1950
Mari Botterud

Mari Helene Botterud (født 26. mars 1949) er en norsk lokalpolitiker (H) som var ordfører i Øyer kommune fra 2007 til 2015. I inneværende periode fra 2015 er hun varaordfører i Øyer.


== Referanser ==
Liste over ordførere i Øyer

Liste over ordførere i Øyer kommune i Innlandet.


== Kilder ==
Kommunenes Sentralforbund (KS)


== Eksterne lenker ==
«Ordføreren». Øyer kommune
Zhuhai-Sanzao lufthavn

Zhuhai Sanzao lufthavn (kinesisk: 珠海三灶机场, pinyin: Zhūhǎi Sānzào Jīchǎng (IATA: ZUH, ICAO: ZGSD) er en lufthavn i Zhuhai i provinsen Guangdong i Folkerepublikken Kina. Den ble åpnet i juni 1995. 


== Flyselskaper og destinasjoner ==


== Eksterne lenker ==
Offisiell side (kinesisk)
Zhuhai Destinations
Bløgging

Bløgging betyr å kutte over blodårene som fører fra hjerte på en fisk med kniv. Etter at blodårene er kuttet over legges fisken i kaldt vann, og muskelkrampene hjelper til å drive ut blodet. Bløgging er viktig dersom man ikke har tid til å sløye fisken umiddelbart etter å ha fanget den. 
Bløgging er unødvendig dersom fisken går direkte til sløyemaskinen. Utblødning foregår like effektivt ved at fisken sløyes straks etter fangst og så over i beholdere med vann. Effektiv bløgging er avhengig av at blodet ikke har fått tid til å koagulere etter at den er død, derfor må fisken ligge i kaldt vann under utblødningen.
Effektiv og riktig utført bløgging gir hvite fine fiskefileter av hvit fisk.  I Norge er det lovfestet bløgging av all fisk med noen få unntak. Unntaket gjelder småfisk som sild og makrell, men også uer, pigghå og såkalt industrifisk som skal gå til oppmaling.
Kravet om å påby bløgging av fisk i Norge ble først tatt opp under en klippfiskkonferanse i Handelsdepartementet i 1931.En bløggebåt bløgger levende fisk og frakter den til et fiskemottak som sløyer den.


== Referanser ==


== Litteratur ==
Jakt, fiske, friluftsliv. Hvalstad: Forbundet. 1980.
Eric Johnson (skuespiller)

Eric Johann Johnson (født 7. august 1979 i Edmonton i Canada) er en amerikansk skuespiller. Han har spilt Whitney Fordman i TV-serien Smallville. I Flash Gordon spiller han Flash Gordon. Han har vært gjest i serier som Criminal Minds, The Dead Zone, Ghost Whisperer og The Unit. 


== Filmer ==
TV Serier

Flash Gordon (2007–2008) (Flash Gordon)
The Unit (2007) (Ethan McNeal)
Ghost Whisperer (2007) (Gordon Pike)
The Dead Zone (TV) (2006) (Young Gene Purdy)
Criminal Minds (2006) (Sean Hotchner)
The Collector (2004) (Nick)
Players§ (2002) (seg selv)
Smallville (2001, 2002, 2004) (Whitney Fordman)
MythQuest (2001) (Telemachus)
Night Man (1999) (Skuespiller)
The Ray Bradbury Theater (1992) (Skuespiller)


== Eksterne lenker ==
(en) Eric Johnson på Internet Movie Database 
(sv) Eric Johnson i Svensk Filmdatabas 
(fr) Eric Johnson på Allociné 
(en) Eric Johnson på AllMovie 
(en) Eric Johnson hos The Movie Database